***ΑΝΑΡΤΗΤΕΑ ΣΤΗ ΔΙΑΥΓΕΙΑ***

***ΑΡΙΘΜ ΠΡΩΤ:468***

**Λιβαδειά 11 /1 /2022**

**ΑΠΟΣΠΑΣΜΑ**

Από το πρακτικό της αριθμ.2022-2ης ΕΙΔΙΚΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης **2**

**ΘΕΜΑ: “Εκλογή μελών προεδρείου Δημοτικού Συμβουλίου Δήμου Λεβαδέων , για το χρονικό διάστημα από 09.01.2022 έως 31.12.2023 ”.**

Στη Λιβαδειά σήμερα την 9η Ιανουαρίου 2022, ημέρα Κυριακή και ώρα 11:00 π.μ στην αίθουσα συνεδριάσεων του Διοικητηρίου της Περιφερειακής Ενότητας Βοιωτίας (**Φίλωνος 35-39 στη Λιβαδειά** ) – συνεδρίασε σε **ειδική** δημόσια συνεδρίαση  το Δημοτικό Συμβούλιο Λεβαδέων μετά την από 193/5-1-2022   έγγραφη πρόσκληση του πλειονοψηφήσαντος Δημοτικού Συμβούλου κ. Καλογρηά Αθανασίου, σύμφωνα με όσα προβλέπονται στα άρθρα 64,67 και 74 του ν. 3852/2010, όπως αυτά αντικαταστάθηκαν με τα άρθρα 71,74 και 76 του ν. 4555/2018 , και του άρθρου 2 παρ. 1του ν. 4623/2019 (Α΄134), όπως επίσης και του άρθρου 101 του Ν.4876/2021 (Α΄251) και η οποία επιδόθηκε σε κάθε Σύμβουλο, σύμφωνα με την παρ. 5 του άρθρου  67 του Ν.3852/2010 << Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης >>

Αφού διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 26 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Φορτώσης Αθανάσιος |
|  | Μητάς Αλέξανδρος | 2 | Καράλης Χρήστος |
|  | Τζεσμετζής Εμμανουήλ | 3 | Μπαρμπέρης Νικόλαος |
|  | Δήμου Ιωάννης | 4 | Καραμάνης Δημήτριος |
|  | Αποστόλου Ιωάννης | 5 | Πλιακοστάμος Κων/νος |
|  | Σάκκος Μάριος | 6 | Χέβα Αθανασία (Νάνσυ) |
|  | Νταντούμη Ιωάννα | 7 | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια) |  |  |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Παναγιού (Γιώτα) |  |  |
|  | Καπλάνης Κων/νος |  |  |
|  | Γαλανός Κων/νος |  |  |
|  | Τόλιας Δημήτριος |  |  |
|  | Τζουβάρας Νικόλαος |  |  |
|  | Πούλος Ευάγγελος |  |  |
|  | Παπαϊωάννου Λουκάς |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση παρών ήταν και ο προσκληθείς Δήμαρχος κ. Ιωάννης Δ.Ταγκαλέγκας .

Ο προεδρεύων σύμβουλος ανέθεσε καθήκοντα ειδικού γραμματέα για την τήρηση των πρακτικών της εκλογής στην κα Μπαλάσκα Αγγελική , υπάλληλο του Δήμου Λεβαδέων .

Αφού διαπιστώθηκε απαρτία με την παρουσία 26 μελών από συνολικά 33 μέλη , ο προεδρεύων σύμβουλος κ. Αθανάσιος Καλογρηάς κήρυξε την έναρξη της συνεδρίασης καλώντας τα μέλη του δημοτικού συμβουλίου να προβούν στην εκλογή των μελών του προεδρείου του δημοτικού συμβουλίου για το χρονικό διάστημα από 9-1-2022 έως 31-12-2023, σύμφωνα με τις διατάξεις του άρθρου 64 του ν. 3852/2010, όπως αντικαταστάθηκε με το άρθρο 71 του ν. 4555/2018 και σύμφωνα με όσα διαλαμβάνονται στην Εγκ. αριθμ. 933/ Α.Π. 96605/29.12.2021 του ΥΠ. ΕΣ (ΑΔΑ: 9Β2546ΜΤΛ6-Ω3Σ)

Στη συνέχεια ενημέρωσε το δημοτικό συμβούλιο ότι ο πρόεδρος εκλέγεται από την παράταξη του δημάρχου, ο αντιπρόεδρος από την παράταξη που αναδείχθηκε δεύτερη σε εκλογική δύναμη και ο γραμματέας από την παράταξη που αναδείχθηκε τρίτη σε εκλογική δύναμη.

Ακολούθως προεδρεύων σύμβουλος, ενημέρωσε ότι οι προτεινόμενοι για την κάλυψη των θέσεων του προεδρείου από τις παρατάξεις είναι όσοι συγκεντρώσουν την απόλυτη πλειοψηφία του συνόλου των μελών των αντίστοιχων παρατάξεων, κατόπιν μυστικής ψηφοφορίας. Εάν κανείς από τους ενδιαφερόμενους δεν συγκεντρώσει την απόλυτη πλειοψηφία, τότε η ψηφοφορία θα επαναληφθεί. Εάν και κατά τη δεύτερη αυτή ψηφοφορία δεν συγκεντρωθεί η απόλυτη πλειοψηφία του συνόλου των μελών του συνδυασμού ή υπάρξει ισοψηφία, τότε διενεργείται και τρίτη ψηφοφορία μεταξύ των δύο επικρατέστερων υποψήφιων. Κατά την τρίτη ψηφοφορία εκλέγεται όποιος συγκεντρώσει τη σχετική πλειοψηφία των παρόντων μελών της παράταξης, ενώ σε περίπτωση ισοψηφίας θα διενεργηθεί κλήρωση.

Σε περίπτωση που υποβάλλεται μία μόνο υποψηφιότητα για κάποιο/α από τα αξιώματα του Προεδρείου, η υποψηφιότητα αυτή προάγεται στη β’ φάση της διαδικασίας άνευ ενδοπαραταξιακής ψηφοφορίας.

Ενώ αντίθετα σε περίπτωση που για οποιαδήποτε από τις υπό κάλυψη θέσεις μελών του Προεδρείου του Συμβουλίου δεν υπάρξει υποψηφιότητα προερχόμενη από την αντίστοιχη παράταξη, σύμφωνα με όσα εκτέθηκαν ανωτέρω, τότε καλείται το σύνολο του Δημοτικού Συμβουλίου, προκειμένου να εκλέξει μεταξύ του συνόλου των Δημοτικών Συμβούλων τον προτεινόμενο για το αξίωμα για το οποίο δεν κατατέθηκε υποψηφιότητα.

Υποψήφιοι για τα υπό κάλυψη αξιώματα μπορεί να αναδειχθούν και οι σύμβουλοι που τυχόν απουσιάζουν από τη συνεδρίαση αυτή , για οποιονδήποτε λόγο , εφόσον έχουν εκδηλώσει τη σχετική βούλησή τους με έγγραφο που κατατίθενται στο πρωτόκολλο του Δήμου .

Ακολούθως ο επικεφαλής της τρίτης σε σειρά εκλογής παράταξης κ. Κοτσικώνας δήλωσε ότι η παράταξή του “ΛΑΙΚΗ ΣΥΣΠΕΙΡΩΣΗ”, θεωρεί ότι το αξίωμα του Προέδρου είναι μια θέση καθαρά πολιτική, μια θέση που ανήκει από τον νόμο στην παράταξη της πλειοψηφούσας παράταξης και ουσιαστικά εξυπηρετεί την εκάστοτε δημοτική αρχή . Όσον αφορά τις θέσεις του αντιπροέδρου και του γραμματέα του δημοτικού συμβουλίου, είναι δυο θέσεις καθαρά τυπικές χωρίς αρμοδιότητες , διακοσμητικές , και θεωρούμε ότι δεν υπάρχει λόγος συμμετοχής στη διαδικασία αυτή. Για τους λόγους αυτούς τόνισε ότι δεν θα προτείνουν υποψήφιο για τη θέση του Γραμματέα και θα απέχουν της διαδικασίας εκλογής .

**Α΄ φάση : Ανάδειξη υποψηφίου για κάθε αξίωμα από την οικεία παράταξη**

Ακολούθως ο προεδρεύων σύμβουλος κάλεσε τους συμβούλους της δημοτικής παράταξης του Δημάρχου να αναδείξουν τον υποψήφιο πρόεδρο του δημοτικού συμβουλίου, σύμφωνα με τις διατάξεις του άρθρου 64 παρ.2 του Ν. 3852/2010 ,ως ισχύει. Ταυτόχρονα κάλεσε τα μέλη της παράταξης που αναδείχθηκε δεύτερη σε εκλογική δύναμη να αναδείξουν τον υποψήφιο αντιπρόεδρο του δημοτικού συμβουλίου με την ίδια διαδικασία που προβλέπεται στο ανωτέρω άρθρο .

-Λαμβάνοντας το λόγο ο προεδρεύων σύμβουλος ανακοίνωσε ότι :

-Aπό την παράταξη του Δημάρχου αναδείχθηκε ομόφωνα ως μοναδική υποψήφια για τη θέση προέδρου η κα Καράβα Χρυσοβαλάντου Βασιλική (Βάλια) .

-Από την δεύτερη σε εκλογική δύναμη παράταξη αναδείχθηκε ομόφωνα ως μοναδικός υποψήφιος ο κ. Φορτώσης , ο οποίος απουσίαζε από την συνεδρίαση αλλά είχε εκδηλώσει τη σχετική βούληση για το αξίωμα του Αντιπροέδρου του Δημοτικού Συμβουλίου με το υπ΄αριθμ253/7-1-2022 έγγραφο, που είχε κατατεθεί στο πρωτόκολλο του Δήμου.

-Επειδή για την κάλυψη της θέσης του Γραμματέα του δημοτικού συμβουλίου η παράταξη που αναδείχθηκε τρίτη σε εκλογική δύναμη , η «Λαϊκή Συσπείρωση » δήλωσε αποχή από τις διαδικασίες , υποβλήθηκε, από τις λοιπές παρατάξεις, η πρόταση της υποψηφιότητας της κας Αθανασίας Χέβα ,δημοτικής συμβούλου της τέταρτης σε εκλογική δύναμη παράταξης , η οποία και εκλέχθηκε ως υποψήφια για τη θέση Γραμματέα συγκεντρώνοντας σε σύνολο είκοσι (20) παρόντων δημοτικών συμβούλων, είκοσι (20 ) ψήφους. Η κα Αθανασία Χέβα απουσίαζε από την συνεδρίαση αλλά είχε εκδηλώσει τη σχετική βούληση για το αξίωμα της Γραμματέως του Δημοτικού Συμβουλίου στην περίπτωση που προταθεί , με το υπ΄αριθμ.237/7-1-2022 έγγραφο, που είχε κατατεθεί στο πρωτόκολλο του Δήμου.

Στη συνέχεια ο προεδρεύων σύμβουλος ανακοίνωσε ότι κατόπιν των ανωτέρω οι υποψηφιότητες οι οποίες προάγονται στο β΄στάδιο επικύρωσης εκλογής από το δημοτικό συμβούλιο είναι οι :

Α. υποψήφια για τη θέση Προέδρου είναι η κα. Καράβα Χρυσοβαλάντου Βασιλική (Βάλια)

Β. υποψήφιος για τη θέση Αντιπρόεδρου ο κ. Φορτώσης Αθανάσιος , άνευ ενδοπαραταξιακής ψηφοφορίας και

Γ. υποψήφια για τη θέση Γραμματέα η κα Αθανασία Χέβα .

**Β΄φάση : επικύρωση εκλογής από το σύνολο του δημοτικού συμβουλίου**

Ακολούθως, ο προεδρεύων σύμβουλος ενημέρωσε ότι αφού ολοκληρώθηκε η ανωτέρω διαδικασία , το σύνολο των δημοτικών συμβούλων καλείται να επικυρώσει με μυστική ψηφοφορία την εκλογή του υποψηφίου για κάθε αξίωμα που αναδείχθηκε κατά την πρώτη φάση της διαδικασίας . Παράλληλα γνωστοποίησε ότι υπάρχει η δυνατότητα , στη δεύτερη αυτή φάση , να υποβληθεί άλλη υποψηφιότητα , πέραν αυτής που έχει ήδη προκύψει κατά το προηγούμενο στάδιο της διαδικασίας . Διευκρίνισε, επίσης, ότι η εκλογή των υποψηφίων για κάθε αξίωμα επικυρώνεται από το δημοτικό συμβούλιο , αν δεν υποβληθεί8 στη δεύτερη φάση άλλη υποψηφιότητα , ή εάν καμία από τις υποψηφιότητες δεν συγκεντρώσει τα 2/3 του συνολικού αριθμού των μελών του δημοτικού συμβουλίου κατά την μυστικέ ψηφοφορία που διεξάγεται και στην οποία μετέχει και ο αρχικά αναδειχθείς υποψήφιος/ια . Για το λόγο αυτό κάλεσε τα μέλη των παρατάξεων να υποβάλλουν τυχόν διαφορετικές προτάσεις υποψηφιότητας .

Ακολούθως ο προεδρεύων σύμβουλος , δεδομένου ότι δεν υπήρξε διαφορετική πρόταση για το αξίωμα του προέδρου , κάλεσε τα μέλη του συμβουλίου να επικυρώσουν με μυστική ψηφοφορία την εκλογή της μοναδικής υποψήφιας κας Καράβα Χρυσοβαλάντου Βασιλικής (Βάλιας) , η οποία έλαβε είκοσι (20) θετικές ψήφους . Συνεπώς η ανωτέρω δημοτική σύμβουλος εξελέγη πρόεδρος του δημοτικού συμβουλίου .

Ακολούθως ο προεδρεύων σύμβουλος , δεδομένου ότι δεν υπήρξε διαφορετική πρόταση για το αξίωμα του αντιπροέδρου , κάλεσε τα μέλη του συμβουλίου να επικυρώσουν με μυστική ψηφοφορία την εκλογή του μοναδικού υποψηφίου κ. Φορτώση Αθανασίου , ο οποίος έλαβε είκοσι (20) θετικές ψήφους . Συνεπώς ο ανωτέρω δημοτικός σύμβουλος εξελέγη αντιπρόεδρος του δημοτικού συμβουλίου .

Ακολούθως ο προεδρεύων σύμβουλος , δεδομένου ότι δεν υπήρξε διαφορετική πρόταση για το αξίωμα του γραμματέα , κάλεσε τα μέλη του συμβουλίου να επικυρώσουν με μυστική ψηφοφορία την εκλογή της μοναδικής υποψήφιας κας Χέβα Αθανασίας , η οποία έλαβε είκοσι (20) θετικές ψήφους . Συνεπώς η ανωτέρω δημοτική σύμβουλος εξελέγη γραμματέας του δημοτικού συμβουλίου

Κατόπιν των ανωτέρω και μετά το πέρας της αναφερόμενης διαδικασίας , ανακοινώθηκε από τον προεδρεύοντα σύμβουλο , η νέα σύνθεση του προεδρείου του δημοτικού συμβουλίου του Δήμου Λεβαδέων , για το χρονικό διάστημα από 09.01.2022 έως 31.12.2023, η οποία έχει ως εξής :

**Πρόεδρος : Καράβα Χρυσοβαλάντου- Βασιλική (Βάλια),**

**Αντιπρόεδρος : Φορτώσης Αθανάσιος**

**Γραμματέας : Χέβα Αθανασία (Νάνσυ)**

**Στη διαδικασία εκλογής απείχαν** οι δημοτικοί σύμβουλοι : 1) Επ. Κοτσικώνας ,

2) Π. Αρκουμάνης, 3) Ν. Μπράλιος , 4) Λ. Γερονικολού , 5) Δ. Τσιφής και 6) Λ.Αλεξίου

Το Δ.Σ. εξουσιοδοτεί τον κ. Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής .

**Η απόφαση πήρε τον αριθμό 2** .

**Ο ΠΡΟΕΔΡΕΥΩΝ ΠΛΕΙΟΨΗΦΩΝ ΣΥΜΒΟΥΛΟΣ**

**ΑΘΑΝΑΣΙΟΣ ΚΑΛΟΓΡΗΑΣ**

**ΤΑ ΜΕΛΗ**

|  |  |
| --- | --- |
| Μητάς Αλέξανδρος | ΠΙΣΤΟ ΑΠΟΣΠΑΣΜΑ |
| Τζεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος |  |
| Νταντούμη Ιωάννα | ΙΩΑΝΝΗΣ Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Πούλου Παναγιού (Γιώτα) |  |
| Καπλάνης Κων/νος |  |
| Γαλανός Κων/νος |  |
| Τόλιας Δημήτριος |  |
| Τζουβάρας Νικόλαος |  |
| Πούλος Ευάγγελος |  |
| Καράλης Χρήστος |  |
| Παπαϊωάννου Λουκάς |  |
| Κοτσικώνας Επαμεινώνδας |  |
| Αρκουμάνης Πέτρος |  |
| Μπράλιος Νικόλαος |  |
| Γερονικολού Λαμπρινή |  |
| Τσιφής Δημήτριος |  |
| Αλεξίου Λουκάς |  |
| Τουμαράς Βασίλειος |  |
| Κατής Χαράλαμπος |  |
|  |  |
|  |  |
|  |  |
|  |  |
|  |  |